Na temelju članka 35. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 26. Statuta Općine Kloštar Ivanić(“Glasnik Zagrebačke županije”, broj 13/21), a sukladno odredbama Odluke o utvrđivanju kriterija za dodjelu sredstava pomoći za hitnu sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine (“Glasnik Zagrebačke županije”, broj 55/23 i 40/24), općinsko vijeće Općine Kloštar Ivanić na 22. sjednici održanoj dana 29.10.2024. godine donijelo je

**IZMJENU I DOPUNU ODLUKE**

**o raspodjeli sredstava pomoći za hitnu sanaciju štete na stambenim**

**objektima nužnima za život nastale uslijed jakog olujnog nevremena**

**od 19. i 21. srpnja 2023. godine**

**Članak 1.**

Ovim Izmjenama i dopunama mijenja se Odluka o raspodjeli sredstava pomoći za hitnu sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine („Glasnik Zagrebačke županije“ broj 06/24).

**Članak 2.**

Članak 2. mijenja se i glasi:

„Na temelju konačne procjene štete Općinskog povjerenstva za procjenu šteta od prirodnih nepogoda Općine Kloštar Ivanić iz Registra šteta ili od strane nadležnog općinskog povjerenstva utvrđene stvarne štete za oštećenike iz Registra šteta te oštećenike koji iznimno nisu evidentirani u Registru šteta, sredstva se raspoređuju prema sljedećim kriterijima:

* do 100 % vrijednosti prijavljenih šteta na obiteljskim i višestambenim neosiguranim objektima u vlasništvu fizičkih osoba
* do 100 % vrijednosti prijavljenih šteta na obiteljskim i višestambenim osiguranim objektima u vlasništvu fizičkih osoba

Fizičkoj osobi čija je imovina bila osigurana na dane olujnog nevremena, a koja zbog ugovorenih uvjeta osiguranja nije u potpunosti obuhvaćena isplaćenom osigurninom, isplatit će se novčana pomoć u visini razlike između isplaćenog iznosa osigurnine i iznosa štete iz Registra šteta, odnosno utvrđene stvarne štete od strane nadležnog općinskog povjerenstava za oštećenike iz Registra štete te oštećenike koji iznimno nisu evidentirani u Registru šteta, a sve do iznosa ukupno utvrđene stvarne štete.

* do 100 % vrijednosti vlastitih troškova, troškova službi civilne zaštite kao i troškova pravnih osoba kojima je osnivač Općina Kloštar Ivanić i to za sve aktivnosti i opremu koja je bila nužna za žurnu i neodgodivu sanaciju štete nastale uslijed jakog olujnog nevremena od 19. i 21. srpnja 2023. godine na stambenim objektima nužnima za život u vlasništvu fizičkih osoba.“

**Članak 3.**

**Članak 3. mijenja se i glasi:**

„Općina Kloštar Ivanić će dodijeljena sredstva isplatiti na račune prijavitelja šteta, odnosno na račune službi civilne zaštite, te račune pravnih osoba kojima su osnivači, u što kraćem roku, a najkasnije do 8. studenog 2024. godine.

Općina Kloštar Ivanić će pri isplati dodijeljenih sredstava nakon isplate sredstava dodijeljenih iz Proračunske zalihe Državnog proračuna RH za 2023. godinu, isplaćivati sredstva dodijeljena iz Proračuna Zagrebačke županije za 2023. godinu.

Ukoliko Općina Kloštar Ivanić utroši sva dodijeljena sredstva iz prethodnog stavka dužna je najkasnije do 8. studenog 2024.o istome obavijestitiUpravni odjel za prostorno uređenje, gradnju i zaštitu okoliša, te dostaviti podatak o iznosu dodatnih sredstava potrebnih za isplatu korisnicima.

Ukoliko je Općina Kloštar Ivanić nadoknadila sve troškove nastale vezano uz žurnu i neodgodivu sanaciju štete nastale uslijed jakog olujnog nevremena a ostalo je neutrošenih sredstava, dužna je najkasnije do 8. studenog 2024. godine ista vratiti u proračun Zagrebačke županije, a radi daljnje raspodjele sredstava korisnicima čiji dodijeljeni iznos je manji od iznosa ukupno potraživanih sredstava.“

**Članak 4.**

**Članak 4. mijenja se i glasi:**

„Dodijeljena sredstva su strogo namjenska te se smiju utrošiti isključivo na sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine te za nadoknadu vlastitih troškova i troškova službama civilne zaštite, te pravnim osobama kojima je osnivač Općina Kloštar Ivanić, a koji troškovi su nastali u svezi sa sanacijom štete na stambenim objektima nužnim za život nastale uslijed jakog olujnog nevremena od 19. i 21. srpnja 2023. godine.

Opravdanost vlastitih troškova Općine Kloštar Ivanić, troškova službi civilne zaštite kao i troškova pravnih osoba čiji je Općina Kloštar Ivanić osnivač ( i to za sve aktivnosti i opremu koja je bila nužna za žurnu i neodgodivu sanaciju štete nastale uslijed jakog olujnog nevremena od 19. i 21. srpnja 2023. godine) dokazuje se vjerodostojnom dokumentacijom koja se sastoji od računa, popratne dokumentacije te dokaza o izvršenom plaćanju.“

**Članak 5.**

Ostale odredbe Odluke o raspodjeli sredstava pomoći za hitnu sanaciju štete na stambenim objektima nužnima za život nastale uslijed jakog olujnog nevremena od 19. i 21. srpnja 2023. godine („Glasnik Zagrebačke županije“ broj 06/24) ostaju nepromijenjene.

**Članak 6.**

Izmjene i dopune Odluke stupaju na snagu danom donošenja, a objavit će se u „Glasniku Zagrebačke županije“.

KLASA: 504-01/23-01/002

URBROJ: 238-14-01-24-24

Kloštar Ivanić, 29.10.2024.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

PREDSJEDNIK OPĆINSKOG VIJEĆA:

Miljenko Majdek